Tunde Eso (an haife shi a 16 ga watan Agusta shekara ta 1977) ɗan jaridar Nijeriya ne, mai sharhi kan zamantakewar al'umma, masanin alaƙar jama'a da kuma mai buga Jaridar Findout. Shi dan takarar Gwamnan ne a jam'iyar (PDP) a Jihar Osun . Eso shine wanda ya kafa Youthocracy; sabon tsarin mulki, shugaban kungiyar Fix Nigeria Group kuma marubucin littattafan Maganar Tsaro na Afirka da kuma Burin Afirka. Eso an haife shi kuma ya girma a Ilesha, Jihar Osun, kuma ya fito daga zuri'ar Pa Obafemi da Iyabode Eso (née Fanibe) a ranar 16 ga watan Agusta 1977. Ya yi karatun lissafi don takardar shaidar difloma ta kasa a Kwalejin Fasaha ta Jihar Osun, Esa-Oke, a shekara ta 2005. Ya sami digiri na farko a Kimiyyar Siyasa a Jami'ar Ilimi, Winneba, Ghana . A wata hira da jaridar Guardian ta Najeriya, Eso ya ce tsofaffin ‘yan siyasa za su ci gaba da yin watsi da matasan Najeriya har sai matasa sun fahimci cewa su ne mafi mahimmancin yawan masu jefa kuri’a.